Esu Joana Grygutis – psichologė, kaniterapeutė.

2000 m. baigiau pedagoginės psichologijos magistro studijas Vilniaus universitete.

Daug metų dirbau psichologe įvairiose Vilniaus mokyklose.

2014 m. pradėjau domėtis kaniterapija, lankiau Kaniterapijos asociacijos (KA) organizuotus mokymus bei seminarus, įstojau į KA, su šunimi dalyvavau tarptautinėje kaniterapijos stovykloje Lenkijoje, 2016 m. Lenkijoje įgijau kaniterapeutės kvalifikaciją.

Su Labradoro retriverių kalyte Kia išlaikėme terapinio šuns (SŠ, EŠ, TŠ kategorijos) egzaminą ir nuo 2016 m. sausio dirbame kartu.

**Individualiai konsultuojame vaikus**. Terapinis šuo psichologo konsultacijoje padeda vaikui ar jaunuoliui greičiau atsipalaiduoti ir atsiskleisti. Šiltas emocinis kontaktas skatina pasitikėjimą, leidžia jaustis saugiai.

**Vedame užsiėmimus** įvairaus amžiaus vaikų grupėms. Jų metu kartu su terapiniu šunimi skatiname bendravimą, ugdome vaikų socialinius įgūdžius, empatiją. Ikimokyklinio amžiaus vaikų grupėse atliekame užduotis pagal jų amžių ir gebėjimus, laviname smulkiąją ir stambiąją motoriką, skatiname sensorinius pojūčius, plečiame žodyną, klausome pasakų, mokomės savarankiškumo, atliekame kūrybines užduotis.

**Padedame neįgaliesiems**. Pagal kiekvieno individualius gebėjimus parengiame užduotis. Atsižvelgdami į asmens galimybes, stengiamės suteikti malonių išgyvenimų, padedame pajusti saldų sėkmės skonį – siekiame, kad žmogus patikėtų savo jėgomis.

Mūsų duetą pažįsta Vilniaus „Vilties“ specialiosios mokyklos – daugiafunkcinio centro vaikai ir darbuotojai, Vilniaus SOS vaikų kaimo jaunimas ir jais besirūpinantys žmonės, Vilniaus specialusis lopšelis-darželis „Čiauškutis“, Lietuvos aklųjų ir silpnaregių ugdymo centro auklėtiniai, Lietuvos autizmo asociacijos „Lietaus vaikai“ bendruomenė, Vilniaus bei kitų miestų mokyklos.

 Mus džiugina kiekviena šypsena!

Į mus galite kreiptis, jeigu jūsų vaikas:

- netikėtai labai pasikeitė, o jūs nežinote, kokia to priežastis;

- sunkiai bendrauja su bendraamžiais bei kitais žmonėmis;

- patiria sunkumų mokykloje;

- tapo uždaras, piktas, nepasitikintis;

- išgyvena sudėtingą laikotarpį dėl pakitusių šeimos aplinkybių;

- ir kitais jums ir jūsų vaikui svarbiais atvejais.

Užsiėmimai mokami.

Prašome kreiptis e.paštu joana.grygutis@gmail.com, mob. +370 610 06 688.